
REFERAT

pentru avizarea Planului Urbanistic de Detaliu 
„Construire clădire – Locuinţă colectivă, S+P+2E+Er”
 Str. George Bizet, C.F. nr. 132265, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-005514/28.09.2007, prin care se solicită avizarea din punct de vedere urbanistic a Planului Urbanistic de Detaliu „Construire clădire – Locuinţă colectivă, S+P+2E+ Er” – Str. George Bizet, C.F. nr. 132265, Timişoara,
Având în vedere cerinţele Certificatului de Urbanism nr. 1322 din 13.03.2007.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Construire clădire – Locuinţă colectivă, S+P+2E+ Er”– Str. George Bizet, Timişoara.

Documentaţia este iniţiată de beneficiarul Mailat Ani Angela şi elaborată de S.C. AC Tectura S.R.L. Timişoara, pr. nr. 6/2007.
Terenul studiat se află în partea de sud-est a oraşului, în intravilanul municipiului Timişoara, în zona rezidenţială nouă ce s-a dezvoltat începând cu 1990.
Prin P.U.G. Municipiul Timişoara în această zonă funcţiunea existentă este – zonă de locuinţe şi funcţiuni complementare, cu regim de înălţime P – D+P+2E.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul are o suprafaţă totală de 1500 mp şi este proprietatea privată a lui Mailat Ani Angela, identificată prin C.F. nr. 132265 – Comuna Timişoara, nr. cadastral 14241/1/13/1.

Prin documentatie se propune realizarea unei clădiri ce va avea un regim de înălţime S+P+2E+Er, cu funcţiunea  de locuinţe colective în care sunt preconizate a se realiza un număr de 20 de apartamente. Clădirea este prevăzută cu subsolul, ce va cuprinde 25 de locuri de parcare şi spaţii tehnice, conform Anexei 2 din RLU aferent PUG. Incinta va fi amenajată cu spaţii verzi conform reglementărilor în vigoare pentru funcţiunea propusă.
Accesul auto şi pietonalc se va realiza din strada George Bizet în conformitate cu Avizul Comisiei de Circulaţie TH2007-005122/16.10.2007.

Înălţimea la cornişă a clădirii propuse este de 10 m, iar înălţimea cu tot cu etajul retras este de 12,50 m. Se vor respecta aliniamentele impuse în P.U.Z.„Muzicescu – Calea Urseni”, aprobat prin HCL nr. 18/2001, astfel va avea o retragere de 5 m faţă de stradă, 10 m faţă de fundul parcelei, 5,50 m faţă de limita nordică a parcelei, 2,50 m faţă de limita sudică a parcelei, cu acceptul vecinului.
Incinta va beneficia de dotarea cu utilităţi aferente exploatării funcţionale, de acces auto, parcări, spaţii verzi amenajate, etc.

Indicii propuşi prin documentaţie sunt:

20 apartamente preconizate a se realiza

P.O.T. max = 40%
C.U.T. max = 2,10
H = S+P+2E+Er
Accesul auto se va realiza de pe str. Bizet în conformitate cu Aviz Comisia Circulaţie nr. TM 2007-5122/18.10.2007.
Incinta va fi amenajată cu spaţii verzi necesare funcţiunii propuse.


Va fi respectată o cale de intervenţie pentru maşinile de pompieri prevăzute de normativul P118/1998. Totodată se vor prevedea reţele de hidranţi exteriori montaţi pe reţeaua de apă existentă şi extinsă în zonă.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu, „Construire clădire – Locuinţă colectivă, S+P+2E+Er”– Str. George Bizet, C.F. nr. 132265, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

